《邓县君挽辞二首 其二》
宋代·刘弇

中庭熨泠事多违，像设俄惊穗作帏。风雨夜花连子失，铅黄朝镜觉鸾非。

一篇潘赋空赍恨，数鼓庄盆未息机。俯仰便成今昔异，瓶银簪玉意何归。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。